[{"text_idx": "#000001", "text": "Cadw cw\u0302n dan reolaeth i ddiogelu w\u0302yn"}, {"text_idx": "#000002", "text": "Mae perchenogion cw\u0302n yn cael eu hatgoffa i gadw eu hanifeiliaid o dan reolaeth pan mae defaid ac anifeiliaid fferm o gwmpas."}, {"text_idx": "#000003", "text": "Mae\u2019r tymor w\u0302yna yma ac mae\u2019r Gweinidog Materion Gwledig Lesley Griffiths a\u2019r Cydgysylltydd Troseddau Gwledig a Bywyd Gwyllt Rob Taylor yn dweud ei bod hi\u2019n bwysig bod perchenogion yn cadw eu cw\u0302n ar dennyn neu o dan reolaeth drwy\u2019r amser a theimlo\u2019n hyderus y daw eu cw\u0302n yn o\u0302l o alw arnynt."}, {"text_idx": "#000005", "text": "Dywedodd y Gweinidog Lesley Griffiths: \u201cRydyn ni i gyd wedi gweld y lluniau trist a thorcalonnus o gw\u0302n wedi ymosod ar anifeiliaid fferm."}, {"text_idx": "#000007", "text": "\u201cMae\u2019r costau emosiynol ac ariannol i berchenogion y da byw sy\u2019n cael eu hanafu neu eu lladd gan gw\u0302n yn gwbl annerbyniol, fel ag y mae\u2019r effeithiau ar les yr anifeiliaid eu hunain."}, {"text_idx": "#000008", "text": "\u201cMae\u2019n hanfodol bod yn berchennog cyfrifol ar gi a thrwy gymryd y camau angenrheidiol, bydd w\u0302yn ac anifeiliaid fferm eraill yn ddiogel.\u201d"}, {"text_idx": "#000010", "text": "\u201cMae angen i berchenogion ddeall mai greddf naturiol ci yw rhedeg ar o\u0302l anifeiliaid fferm a hyd yn oed ymosod arnyn nhw. Mae effaith hynny\u2019n fwy enbyd yr amser yma o\u2019r flwyddyn pan mae defaid yn feichiog neu ag w\u0302yn bach."}, {"text_idx": "#000011", "text": "\u201cRydyn ni\u2019n gofyn i berchenogion fod yn ymwybodol o\u2019r peryglon ac i ddefnyddio synnwyr cyffredin, trwy fynd a\u0302\u2019u cw\u0302n i ardaloedd lle nad oes anifeiliaid fferm."}]